13 
81 
Avicula n. sp.? 
Tavle I, Fig. 4— 5. 
I Skrivekridtet er fundet en Del Skaller af samme prismatiske Bygning som f. Eks. 
Skallerne hos Aviculider og Pernider. De fleste Eksemplarer vare i Museets Samling stil- 
lede hen til Slægten Inoceramus og tildels betegnede som In. latus Mant. og In. tenuis 
Mant. Paa Grund af deres Skørhed ere Skallerne altid itubrudte og deformerede, saa at 
den oprindelige Form ikke let ses; sandsynligvis have de haft Form som en noget langstrakt, 
skæv Oval. Overfladen bærer talrige koncentriske Rynker, og paa et Par mindre Eksem- 
plarer ses nogle faa brede Radialribber eller -folder. Skallen har en meget kort Vinge 
fortil og en lang bagtil. I et Par Tilfælde er det lykkedes mig at frempræparere Hængslet, 
som er lige og forsynet med en lang, med Randen parallel Baandgrube ; heraf fremgaar, 
at det ikke er en Inoceramus, men snarere en Avicula. Det foreliggende Materiale er 
imidlertid næppe tilstrækkeligt til en nærmere Beskrivelse; muligt er det ogsaa, at der 
foreligger mere end én Art. 
I den Hagenowske Samling paa Museet i Stettin findes en Del herhen hørende 
Skaller, hvoraf de fleste ere betegnede som Inoceramus mytiloides Mant. Kun et Brud- 
stykke viser noget af Hængslet; der synes her at være to meget skraat stillede Furer. Et 
andet Stykke viser Hængslet i Aftryk; her ses kun en lang bred Liste, hvortil maa have 
svaret en lang bred Fure paa Skallen. Andre Eksemplarer ere forsynede med Etiketten 
Inoceramus tegulatus v. Hag. ; det er de Former, hvis Skal bærer et Næt af koncentriske 
og radiale Furer ; disse sidste ere betydelig smallere end de koncentriske og ere bedst udvik- 
lede i Skallens Midtparti. Endelig er en Del Eksemplarer betegnede som Inoceramus stria- 
tus Mant.; de synes at have en finere koncentrisk Stribning end de andre. Paa Grund af 
den mangelfulde Opbevaringstilstand, særlig hvad Hængslet angaar, vil vel heller ikke det 
Hagenowske Materiale kunne skaffe tilstrækkeligt Lys over, hvad det i Grunden er, man her 
har for sig. 
Yngre Senon. Skrivekridt: Møens Klint. Stevns Klint. — Cementfabriken »Dania«. 
Klitgaard. Voxlev. Nørre Uttrup. Vester Knudegaard (Øland). Fjerritslev. 
Avicula faxensis n. sp. 
Tavle I, Fig. 6—7. 
Coquille ventrue, subtrigone, carénée obliquement en arriére; bord cardinal tres 
long, droit; oreillette antérieure tres courte(?). A la surface , en avant de la partie 
moyenne de la caréne, une dizaine de faibles cotes rayonnantes, irréguliérement granulées; 
au-dessus de la caréne un certain nombre d'encore moins marquées. Les deux valves con- 
centriquement striées. — Haut. 85 mm., long. 140 mm., épaiss. 60 mm. 
